It-Tielet Ġimgħa – Il-Ħadd "Jekk il-Mulej ma jibnix id-dar, għalxejn jitħabtu l-bennejja." – Salm 127:1 Kitba ta' Fr Mark Toups. Illustrazzjonijiet ta' Mike Moyers. M iġjub mill-Ingliż għall-Malti Iċ-ċensiment ma kienx fil-pjanijiet ta' Ġużeppi. Kien qatta' l-aħħar xhur iħejji d-dar għall-wasla ta' Marija. Ħassu responsabbli li jipprovdilha dar. Iktar minn hekk, Ġużeppi ħass dak li jħoss kull raġel li ħa jsir missier għall-ewwel darba. Naturalment, ir-raġel jistaqsi: "It-tarbija OK? Tgħid fil-ħlas kollox sa jmur kif ippjanat?". Imma jistaqsu wkoll: "X'se nagħmlu wara? Għandna biżżejjed biex ngħixu bħala familja? Nista' nagħmlu dan jien?". Meta dawn il-mistoqsijiet jitlajjaw fil-fond ta' qalb ta' raġel, hemm huwa jħoss it-"toqol" tar-responsabbiltà. U hawn jitfaċċa ċ-ċensiment. Ġużeppi jkolli jieqaf minn kulma kien qed jagħmel biex jaqbad u jieħu lil martu u t-tarbija disgħin mil 'l isfel. Iċ-ċensiment ikkawża ħafna tħarbit fil-komunità Lhudija, kif kulħadd kellu jaqbad triqtu lejn dar missirijietu. Dan kien ifisser li kien se jkun hemm periklu ikbar fl-ivvjaġġar. Ġużeppi żgur li ħassu dan it-toqol ta' responsabbiltà biex jipproteġi l-familja tiegħu. Iktar minn hekk, kienu jafu li Marija daqt kien ħa jagħlqilha ż-żmien biex teħles, imma meta? Ma kienx hemm tobba. Ma kienx hemm data meta. Ġużeppi jħossu responsabbli li jasal Betlehem fil-ħin biex Marija tista' teħles bil-kumdità kollha. Kif kont tħossok kieku kellek tipproteġi lill-Feddej tad-dinja u lill-unika mara bla dnub imwielda barra mill-Ġnien tal-Għeden? Kif kont tħossok li kellek tieħu lil martek bi tqala ta' tmien xhur u nofs fuq vjaġġ ta' ħmistax u kull filgħodu tqum tistaqsi bejnek u bejn ruħek: "Tgħid illum? Tgħid se teħles illum? Se jirnexxielna naslu?". Ġużeppi kien jaf fejn għandu jmur bil-qalb tiegħu. Il-ħsieb ta' Alla żgur li kontinwament fakkru fid-differenza bejn ħarsien ħakma , u hemmhekk qiegħda l-gidba tal-piż tar-responsabbiltà. Meta jien naħkem fuq xi ħaġa, din hi tiegħi. Għandi d-dritt nagħmel biha li rrid. Min-naħa l-oħra, differenti ħafna meta jiena b'xi ħaġa. Ngħidu aħna, kieku kelli nagħtik kalċi tal-quddiesa vojt, u nitolbok iżżommu f'idek, ma kontx iżżommu b'qima? Kieku tajtek kalċi mimli bid-Demm prezzjuż ta' Kristu, ma kontx iżżommu f'idek b'qima ikbar? Jekk nafdalek xi ħaġa qaddisa, fl-aħħar mill-aħħar jiena responsabbli biex immexxik. Aħna responsabbli biex nagħmlu dak li jintqalilna nagħmlu, imma l-proprjetarju huwa responsabbli li jagħtina direzzjoni. Ġużeppi ħassu responsabbli għax kien responsabbli. Madankollu, hu kien responsabbli bħala wieħed li ġie b'dak li kien ta' Alla . Ġużeppi kien responsabbli li jagħti widen lil Alla – u Alla kien responsabbli għall- bqija kollu . U int? Fiex tħossok responsabbli? Iktar importanti minn hekk, fejn "tmur" b'dak is-sentiment? Għat-talb tiegħek Ġużeppi kien jitlob bis-Salmi. Ibda billi taqra bil-mod is-Salm 127. Aqrah iżjed minn darba. Qis kif Ġużeppi spiss kien jitlob b'dawn il-versi tat-Testment il-Qadim. X'qed jgħidlek il-Mulej f'din is-silta tal-Bibbja? Dan kif jgħodd għaċ-ċirkustanzi ta' ħajtek? X'tixtieq tgħidlu lil Alla? "Missier, nitolbok biex qatt ma nifxel il-ħarsien ta' xi ħaġa fdata f'idejja ma' ħakma fuqha. Għinni nafda fik f'kollox. Għinni nafda li int veru qed taħdem f'ħajti." Xi kliem laqtek l-iżjed int u titlob? X'kien li ħassejt jiċċaqlaq fil-qalb tiegħek?
Meditazzjonijiet tal-Avvent pass pass ma' Ġużeppi – Responsabbli